Държавен вестник, бр. 66, 2014 г., стр. 155

БРОЙ  66	
Д Ъ Р Ж А В Е Н  В Е С Т Н И К 	
СТР.  155  
Н 3 до Н 8, Н 10, Н 11 и Н 13 притежават една 
или повече от характеристиките, посочени в 
приложение № 2;
2. изброени са в приложение № 3, част I 
и притежават едно или повече от свойствата, 
посочени в приложение № 3 от ЗУО;
3. изброени са в приложение № 3, част II, 
съдържат един или повече от компонентите, 
посочени в приложение № 4, и концентрацията 
на опасни вещества в тях е:
а) такава, че отпадъците проявяват едно 
или повече от свойствата по приложение № 3 
от ЗУО;
б) по-голяма или равна от посочените 
в приложение № 2 гранични стойности за 
свойствата от Н 4 до Н 8, Н 10, Н 11 и Н 13, 
а за Н 3 – по-малка или равна;
4. съществува съмнение, че притежават 
едно или повече от свойствата по приложение 
№ 3 от ЗУО.
Чл. 7. (1) За класифициране на отпадъците 
лицата по чл. 4 са длъжни да представят за 
всеки отпадък не по-късно от два месеца преди 
образуването му в регионалната инспекция по 
околната среда и водите (РИОСВ), на чиято 
територия се образува отпадъкът, следните 
документи:
1. попълнен работен лист за класифика­
ция на отпадъците по приложение № 5 в два 
екземпляра с определен шестцифрен код на 
отпадъка;
2. описание на технологичния процес, в 
резултат на който се образува отпадъкът, 
източник и произход на отпадъка, състав и 
свойства на използваните при процеса суро­
вини и материали;
3. информационни листове за безопасност 
на химичните вещества и смеси, използвани 
като изходни суровини за технологичния 
процес, в резултат на който се образува 
отпадъкът, в съответствие с чл. 31 от Ре­
гламент (ЕО) № 1907/2006 на Европейския 
парламент и на Съвета относно регистра­
цията, оценката, разрешаването и огранича­
ването на химикали (REACH), за създаване 
на Европейска агенция по химикалите, за 
изменение на Директива 1999/45/ЕО и за 
отмяна на Регламент (ЕИО) № 793/93 на 
Съвета и Регламент (ЕО) № 1488/94 на Ко­
мисията, както и на Директива 76/769/ЕИО 
на Съвета и директиви 91/155/ЕИО, 93/67/
ЕИО, 93/105/ЕО и 2000/21/ЕО на Комисия­
та (обн., OB, специално българско издание, 
глава 13, том 60);
4. за състава и свойствата на отпадъка 
от периодични издания и литература, от 
търговската мрежа, от други източници на 
специализирана информация;
5. становище от регионалната здравна 
инспекция (РЗИ) за класификацията на от­
падъците от подгрупа 18 01.
(2) Директорът на РИОСВ или оправомо­
щено от него длъжностно лице може едно­
кратно да изиска:
1. предоставяне на липсващи документи 
по ал. 1 или предоставяне на допълнителна 
информация с цел изясняване на произхода 
на образувания отпадък; 
2. с мотивирано становище отстраняване 
на несъответствие между избрания код и вида 
на отпадъка или характера на производството, 
както и други нередовности в попълнения 
работен лист по ал. 1, т. 1.
(3) В случаите по ал. 2 директорът на 
РИОСВ или оправомощено от него длъжност­
но лице уведомява причинителя на отпадъци 
в 15-дневен срок от датата на получаване на 
документите по ал. 1.
(4) В 15-дневен срок от датата на получаване 
на уведомлението по ал. 3 причинителят на 
отпадъци предоставя липсващите документи 
по ал. 1 и/или допълнителната информация и/
или работен лист с отстранени нередовности.
(5) В случай на необходимост за устано­
вяване на съответствието на отпадъка и ха­
рактера на производството РИОСВ извършва 
проверка намясто.
Чл. 8. (1) За издаване на становище по чл. 7, 
ал. 1, т. 5 за класификацията на отпадъците 
от подгрупа 18 01 причинителят на отпадъ­
ците представя в РЗИ, на чиято територия 
се образува отпадъкът, документите по чл. 7, 
ал. 1, т. 1 – 4. 
(2) В случаите, когато се касае за дейности 
по събиране и третиране на отпадъците на 
територията на лечебните и здравните за­
ведения, регионалната здравна инспекция 
извършва проверка относно спазването на 
изискванията на наредбата по чл. 43, ал. 3 ЗУО 
и едновременно с издаването на становището 
по ал. 1 издава и хигиенно заключение за 
спазване на наредбата по чл. 43, ал. 3 ЗУО в 
случаите, когато такова заключение се изис­
ква, но не е издадено до момента по искане 
на причинителя на отпадъците.
(3) Становището по ал. 1 се издава в 
30-дневен срок от получаване на документите.
Чл. 9. (1) Директорът на РИОСВ в 30-дневен 
срок от датата на представяне на документите 
по чл. 7, ал. 1 или 4 утвърждава работния 
лист с подпис и печат.
(2) Единият екземпляр от работния лист се 
връща на причинителя на отпадъка, а вторият 
екземпляр се съхранява в РИОСВ.
Раздел II
Ред за класификация на отпадъците при 
наличие на огледални кодове
Чл. 10. (1) При наличие на огледални кодове 
причинителят може да класифицира отпадъка 
с кода без знак звезда (*), като докаже, че 
отпадъкът не притежава опасни свойства въз 
основа на: